b'\n_START_ARTICLE_\nAlbert Jakopi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nLeta 1938 je opravil \xc5\xa1olo za rezervne \xc4\x8dastnike v Mariboru. Po koncu aprilske vojne je postal aktivist OF, dokler ni marca 1942 vstopil v NOB._NEWLINE_Postal je poveljnik Ju\xc5\xbenoprimorskega odreda, 10. aprila 1943 pa poveljnik Gregor\xc4\x8di\xc4\x8deve brigade._NEWLINE_Nato je postal poveljnik 30. divizije, marca 1944 pa na\xc4\x8delnik \xc5\xa1taba 9. korpusa; na tej dol\xc5\xbenosti je ostal do konca vojni._NEWLINE_Po vojni je bil organizacijski sekretar IO OF Slovenije, pomo\xc4\x8dnik ministra za trgovino, od 1954 sekretar okrajnega komiteja ZKS v Kopru (po priklju\xc4\x8ditvi cone B Svobodnega tr\xc5\xbea\xc5\xa1kega ozemlja Sloveniji); bil je \xc4\x8dlan CK ZKS (1948--68, od 1959 tudi njegovega IK), \xc4\x8dlan CK ZKJ (1958-69), predsednik GO SZDL Slovenije (1962-63), organizacijski sekretar CK ZKS (1963-65) in predsednik predsedstva CK ZKS 1966--68 (1967--69 tudi \xc4\x8dlan Predsedstva CK ZKJ). Leta 1968 je postal politi\xc4\x8dni komisar Glavnega \xc5\xa1taba za splo\xc5\xa1ni ljudski odpor Socialisti\xc4\x8dne republike Slovenije, predhodnice TO RS. Skupaj s komandantom, Stjenko, sta hotela modernizirati teritorialno obrambo, a sta bila zaradi politi\xc4\x8dnih spletk novembra 1973 odstavljena s polo\xc5\xbeaja.'